Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 81/1998. (IV. 29.) Korm. rendelethez
Paragraph Index: 320

a 81/1998. (IV. 29.) Korm. rendelethez ÁLLAMI NORMATÍVA Szám: B—32—00—00 Kiemelt termék megnevezése: Táblázatkezelő szoftver használati joga (licence) I. Kiemelt termék általános leírása, használati célja Azon termékek, amely segítségével a PC-s környezetben vagy hálózati munkaállomásokon lehetőség nyílik az adatok táblázatba szerkesztésére, nyilvántartására, tárolására, oszlop/sor műveletek végzésére, az adathalmaz különböző formában történő ábrázolására, megjelenítésére és hálózati kezelésére. Célja, az adatok egyszerű feldolgozása, szemléletes megjelenítése, tárolása, formanyomtatványok készítése. Az adott formátumban készült adatfájlok legyenek alkalmasak más szöveges, adat, hang, kép stb. alapú fájlokkal történő relációk létrehozására. II. Műszaki követelmények 32 bites platformon futtatható alkalmazás, amely képes legyen a korábban a központosított közbeszerzés során beszerzett táblázatkezelők által előállított dokumentumok feldolgozására. Legyen képes kezelni a magyar ékezetes betűket, amelyeket meg tud jeleníteni mind a képernyőn, mind nyomtatásban. Rendelkezzen magyar nyelvi ellenőrző modullal. III. Gazdasági követelmények Az árajánlatnak magyar forintban kell a beszerzéssel összefüggő valamennyi adót, illetéket, vámot és a forgalomba helyezéssel összefüggő minden fizetési kötelezettséget tartalmaznia. Az eszköz, illetve az eszköz használatával igénybe vehető informatikai szolgáltatások tartós használatát, illetve igénybevételét biztosító (bérlet, lízing) fizetési konstrukció, illetve szolgáltatás opcionális igénybevételének lehetősége. IV. Egyéb követelmények A szállító rendelkezzen a gyártás helyén honos vagy érvényes nemzetközi minőségbiztosítási rendszerrel. Hot-line szaktanácsadás. Magyar nyelvű kezelési utasítás. V. Megjegyzések A felhasználó számára igénye esetén — külön térítés ellenében — licencvásárlásonként biztosítani kell egy komplett terméket, ami tartalmazza az installáló lemezeket, műszaki dokumentációt és kezelési utasítást.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes